SET ปิดพุ่ง 9 จุด ตามตปท. หลัง”ดาวน์ฟิวเจอส์”กระฉูด 265จุด แนะจับตา3ประเด็นใหญ่สัปดาห์นี้
SET ปิดพุ่ง 9 จุด ตามตปท. หลัง"ดาวน์ฟิวเจอส์"กระฉูด 265จุด แนะจับตา3ประเด็นใหญ่สัปดาห์นี้ โดยดัชนีปิดตลาดวันนี้ ที่ระดับ 1,630.77 จุด บวก 8.67 จุด หรือ 0.53% มูลค่าการซื้อขาย 3.37 หมื่นล้านบาท
26 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,630.77 จุด บวก 8.67 จุด หรือ 0.53% มูลค่าการซื้อขาย 3.37 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.24 น. (ตามเวลาประเทศไทย) บวก 265 จุด หรือ 1.09% สู่ระดับ 24,524.00 จุด
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้รีบาวด์ขึ้นมาได้ในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนบวกเป็นส่วนใหญ่ เช่นเดียวกับดาวโจนส์ฟิวเจอร์สที่อยู่ในแดนบวก ทั้งที่ตลาดบ้านเราได้รับแรงกดดันจากหุ้นในกลุ่มพลังงานหลังราคาน้ำมันร่วงแรง แต่ก็มีแรงซื้อหุ้น SCC และกลุ่มแบงก์มาช่วยหนุนตลาดฯ
อย่างไรก็ดี วอลุ่มเทรดโดยรวมยังไม่มาก เนื่องจากนักลงทุนต้องการรอ 3 ปัจจัยทั้งเรื่องการแยกตัวของอังกฤษออกจากสหภาพยุโรป (Brexit) ร่างข้อตกฯที่ทางสภาอังกฤษจะอนุมัติให้ผ่านหรือไม่ 2.รอถ้อยแถลงจากประธานธนาคารกลางสหรัฐฯ (เฟด) ที่จะมีขึ้นในวันพุธนี้ จับตาการส่งสัญญาณการปรับขึ้นอัตราดอกเบี้ยของเฟดในปี 62 และ 3. การเจรจาการค้าระหว่างสหรัฐและจีนในการหารือนอกรอบการประชุม G20 ที่จะมีขึ้นในสัปดาห์นี้
สำหรับแนวโน้มการลงทุนในวันพรุ่งนี้ (27 พ.ย.) นายศราวุธ กล่าวว่า ตลาดฯมีโอกาสที่จะมีแรงขายทำกำไรออกมาบ้างหลังจากที่ 2 วันที่ผ่านมาปรับตัวขึ้นได้ค่อนข้างดี พร้อมให้กรอบการแกว่งไว้ที่ 1,620-1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 1,891.14 ล้านบาท ปิดที่ 448 บาท เพิ่มขึ้น 4 บาท
KBANK มูลค่าการซื้อขาย 1,758.59 ล้านบาท ปิดที่ 193.50 บาท เพิ่มขึ้น 1 บาท
PTTEP มูลค่าการซื้อขาย 1,700.03 ล้านบาท ปิดที่ 129 บาท ลดลง 2 บาท
PTT มูลค่าการซื้อขาย 1,328.52 ล้านบาท ปิดที่ 48.50 ลดลง 0.25 บาท
PTTGC มูลค่าการซื้อขาย 1,209.80 ล้านบาท ปิดที่ 76.50 บาท ลดลง 1.50 บาท
 
 ลาดหุ้นเอเชีย
